SAMAN-hópurinn ályktar um skemmtanir á vínveitingahúsum fyrir börn undir lögaldri SAMAN-hópurinn hefur sent frá ályktun þar sem lýst er yfir áhyggjum að endurteknum skemmtunum á vegum einkaaðila á vínveitingahúsum fyrir börn undir lögaldri . Hópurinn hvetur forsvarsmenn sveitarfélaga til að móta sér stefnu í slíkum málum . Barnaheill – Save the Children á Íslandi eiga aðild að SAMAN-hópnum . SAMAN-hópurinn hefur sent frá ályktun þar sem lýst er yfir áhyggjum að endurteknum skemmtunum á vegum einkaaðila á vínveitingahúsum fyrir börn undir lögaldri . Hópurinn hvetur forsvarsmenn sveitarfélaga til að móta sér stefnu í slíkum málum . Barnaheill – Save the Children á Íslandi eiga aðild að SAMAN-hópnum . Markaðssetning á skemmtunum fyrir börn undir lögaldri , sem haldin eru á vegum einkaaðila á vínveitingahúsum , virðist nær eingöngu fara fram í gegnum samskiptasíður á borð við facebook . Henni er því markvisst beint fram hjá foreldrum og forráðamönnum . Auglýsingatakmörk miða alla jafna við neðri mörk ( 14 ára ) en ekki er tekið fram hver efri mörkin eru . Á vínveitingahúsum er nær undantekningarlaust að finna innréttaðan bar og oftar en ekki er þar að finna áberandi áfengisauglýsingar . SAMAN - hópurinn skorar á sveitarfélög að hlúa að börnum og unglingum með því að vinna gegn skemmtunum fyrir börn undir lögaldri á vegum einkaaðila á vínveitingahúsum . Börn eigi að njóta vafans þegar umsóknir um slíkar skemmtanir berast , heppilegra sé að hlúa að uppbyggjandi starfi á vegum ábyrgra aðila innan sveitarfélaganna , t.a.m. félagsmiðstöðva , ungmennahúsa eða æskulýðsstarfs félagasamtaka . Barnaheill – Save the Children á Íslandi eiga aðild að SAMAN-hópnum en markmið hans er m.a. að vinna gegn áhættuhegðun barna og unglinga með því að styðja við heilbrigðan lífsstíl og styrkja sjálfsmynd þeirra sem og að vekja athygli á þeim hættum samfélagsins sem vinna gegn velferð barna og unglinga hverju sinni , s.s. áfengi , tóbaki og öðrum vímugjöfum .